club47031643
Jердиҥ ÿстинду ÿзе неме Сÿÿштÿ. Jе Jаҥыс ла кижиде эҥ бийик Сÿÿш. Сÿÿш jетпей jат  улуска. Бой-бойына. Бой-бойыгарды сÿÿгер, теп ле тегин, кижи ле учун. О, бу мениҥ карындажым кижи туру не деп. Бот оной сÿÿжип болорор бо. Ол тушта слерге jеҥил болор öрö кöрöргö. Нениҥ учун дезе ÿстÿгерде база кижи. А оны сÿÿбей  öрö канай кöрöрööр. Öрö кöрöргö база ийде керек. А ийдени кайдаҥ алараар. Jÿрегерде сÿÿштеҥ алараар. Сÿÿш jокко кижи болбос.  Албанла да болгон сÿÿш ол база сÿÿш, jе оныҥ jабыс  jаны.  Бийик jаны-ол кижини кöдÿрер Сÿÿш, кижини кижи эдер Сÿÿш, кижиле болор Сÿÿш.  Сезип билигер, чеберлеп билигер, Сÿÿшти алып ла берип билигер. Сÿÿш ажыра келигер кижиге, оҥдомол ажыра, олор туйук, олор jабыс деп, олорго килеп, болужып келигер-ол тушта jолыгар ачык болор, Алтай Кудайла тудуш болор. Ончозын  берип jадырым деп сананбагар, ойто алымдабагар бергенеерди, бергенеер слердиҥ ас, jÿк ле тырмактыҥ кырынча. 
Ол до бергенигерде сÿÿш jок, jÿк ле албан ла иш-ол ло. Оныҥ учун jолыгардыҥ туйук  болуп турганы ол.  Сÿÿп турум дейле кöдÿрилбегер, сÿÿп  турум дейле jылгажактабагар. Jок! Сÿÿп турум дейле-болужыгар. Бастырагар!  Бой-бойыгарга. Бастыра сÿÿш бойоорго учы тÿбинде. Ондый jаҥду неме ол. 
Берилзе-алылар, алылза-берилер. Айландыра туулар ачыла береер, албаты-jон jууктай берер, jартала берер jолыгар, кöрÿне берер ижигер. Ончозы  Сÿÿштиҥ ичинде , Улу ла Jаан Сÿÿштиҥ ичинде. 
Баш болзын Божогон.
Ӱзе Кудайлар биригип
Улуска ийген бичиги
Баш болзын, баш болзын
Баш болзын.